Ումագ

Ումագ (խորվ.՝ Umag, իտալերեն՝ Umago), քաղաք Խորվաթիայում, գտնվում է Իստրիա թերակղզու արևմտյան ափին, Սլովենիայի սահմանից ոչ հեռու։ Ըստ 2011 թվականի մարդահամարի տվյալներով բնակչությունը կազմում է 7093 մարդ։


== Ընդհանուր տեղեկություններ ==
Ումագը Խորվաթիայի արևմտյան խոշոր քաղաքներից մեկն է, որը գտնվում է Իստրիա թերակղզու հյուսիս-արևմտյան մասում։ Դա կապված է խոշոր քաղաքների, ինչպես նաև Իտալիայի և Սլովենիայի հետ երկարամյա տրանսպորտային կանոնավոր ծառայության հետ։ Ումագից Իստրիա գործում է մի ավտոճանապարհ դեպի Պորեչ, Ռովին և Պուլա քաղաքներ։ Քաղաքի բնակչությունը բազմազգ է, ինչպես Իստրիայի շատ քաղաքների բնակչություն։ Համաձայն 2001 թվականի մարդահամարի բնակչության `59,6% -ը կազմում են խորվաթները, 18.3%-ը՝ իտալացիները, 3.8% -ը՝ սերբերը , 2.2%-ը՝ սլովենացիները, 1.7%-ը՝ բոսնիացիները , 1.3%-ը՝ ալբանացիները։ Ումագի շրջանը պաշտոնապես երկլեզու է՝ իտալերեն և խորվաթերեն։
Քաղաքում պատմական հուշարձանները ավելի քիչ են, քան հարևան Պորչե և Ռովին քաղաքներում։ Քաղաքում զբոսաշրջիկներին հիմնականում գրավում են հարմարավետ հյուրանոցները և լողափերը։
Ումագը հայտնի է որպես համաշխարհային կարգի թենիսի կենտրոններից մեկը։ Քաղաքի թենիսի մարզադաշտում, որտեղ տեղավորվում են 3.200 հանդիսատես, անցկացվում է ամենամյա ATP 250 World Tour - Open Ումագ մրցաշարերից մեկը։


== Տնտեսություն ==
Քաղաքի տնտեսության հիմքը տուրիզմն է։ Բացի այդ, թաղամասի բնակչությունը զբաղվում է գյուղատնտեսությամբ, հիմնականում խաղողագործությամբ և ձիթապտուղների մշակմամբ, ինչպես նաև սննդի արդյունաբերությամբ, գինեգործությամբ, ձկնորսությամբ և ձկնաբուծության ոլորտներում։


== Պատմություն ==
Ումագը գոյություն ուներ դեռ Հռոմեական կայսրության ժամանակաշրջանում, քաղաքի առաջին հիշատակումն է ընկած է VII դարում։ VII-VIII դարերում Ումագը գտնվում էր Բյուզանդիայի իշխանության տակ։ Աճող հզորությունը Վենետիկի հանրապետությունում հանգեցրեց Իստրիայի միացմանը Վենետիկին։ 1269 թվականին Ումագը ավելի քան 500 տարի գտնվում էր Վենետիկի տիրապեըության տակ։ 1370 թվականին Վենետիկի և Ջենովայի միջև պատերազմների ժամանակ քաղաքը խիստ տուժել է։ 1797 թվականին Վենետիկի անկումից հետո Ումագը կցվեց Ավստրիային։ 1805-1813 թվականներին քաղաքը վերահսկվում էր Նապոլեոնյան զորքերի կողմից, իսկ 1813 թվականին քաղաքը բաժանվում է Ավստրիայից։ Առաջին համաշխարհային պատերազմից հետո Ումագը Իստրիա թերակղզու հետ միասին անցավ Իտալիայի տիրապետության տակ, իսկ Դլմաթիայի կազմի մեջ էին մտնում՝ սերբերի, խորվաթների և սլովենիայի թագավորությունը, հետագայում նաև Հարավսլավիայի թագաորությունը։ Երկրորդ համաշխարհային պատերազմից հետո Ումագը դարձավ Տրիեստի ազատ տարածքի այսպես կոչված «Բ» գոտի, որը վերահսկվում էր Հարավսլավիայի կողմից, որից հետո իտալացի բնակչության զգալի մասը ներգաղթեց Իտալիա։ 1954 թվականին Տրեստի ազատ տարածքը դադարել է գոյություն ունենալ, իսկ Ումագը դարձել է Հարավսլավիայի մասը։ 1991 թվականի վերջին փլուզումից հետո քաղաքը դարձավ անկախ Խորվաթիայի մաս։


== Բնակչություն ==


== Տեսարժան վայրեր ==
Հին քաղաք - Քաղաքի բուռն պատմությունը ազդեցություն ունեցավ ճարտարապետության վրա։ Այնուամենայնիվ, քաղաքում գոյություն ունեն միջնադարյան բազմաթիվ վկայություններ `ամրոցների պատերը, վենետիկյան վիլլաները և, ամենից առաջ, գեղատեսիլ նեղ փողոցները։ Լավ պահպանված ամենահին աշտարակներից մեկը `արևմտյան, որտեղ այժմ գտնվում է քաղաքի թանգարանը։
Սուրբ Ռոքի եկեղեցի – կառուցվոլ է՝ 1514 թվականին։
Քաղաքի թանգարանը - գտնվում է քաղաքի պատմական կենտրոնում։ Քաղաքի հնագիտական պեղումների շնորհիվ հայտնաբերվել են թանկարժեք իրերի հավաքածու։
Սուրբ Պերգրինի եկեղեցի - մի փոքրիկ հին տաճար, որը կառուցվել է քաղաքի բնակիչների կողմից։
Սավուդրիայի Փարոսը - Ադրիատիկի ամենահին փարոսը կառուցվել է 1818 թվականին։ 36 մետր բարձրության վրա գտնվող աղբյուրից հեռացող լույսը տեսանելի է 32 կմ հեռավորության վրա։ Շենքի կառուցումը կապված է Count Matternich- ի սիրո պատմության հետ, որը, չնայած ամուսնացած տղամարդու դիրքորոշմանը, սիրահարվեց մի տեղական աղջկա, որից հետո կառուցվեց փարոս։
Սիփարայի մնացորդները - Ումագի մոտակայքում, ցածր ալիքի ներքո, կարող եք տեսնել 200 մետր երկարությամբ և 50 մետր լայնությամբ մի քար, որը բաղկացած է քարերի կույտերից, դրանք Սիփարա ամրոցի մնացորդներն են։ Սիփարան գոյություն է ունեցել դեռ Հռոմեկան կայսրության ժամանակաշրջանում։ Սիփարան կողոպտվել և ավերվել է 876 րվականին։
Վիլլա Թիոլա – կատարյալ դրախտ, որը առատորեն զարդարված է խճանկարներով և որմնանկարներով։


== Պատկերասրահ ==

		
		
		
		
		
		
		
		


== Արտաքին հղումներ ==
Сайт города Archived 2011-04-29 at the Wayback Machine.
Среднегодовая температура воздуха и воды(չաշխատող հղում)


== Ծանոթագրություններ ==